### 12.    Drøftelse af proces forud for valg af linjeføring ved stiforbindelsen til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2019-18768

**Sagstype**

Drøftelse.

**Resume og sagens baggrund**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en stiforbindelse til
[adresse]. Detaljeringen af projektet er nu i gang. Der ønskes en drøftelse af
processen forud for valg af linjeføring, herunder afholdelse af borgermøde.

**Indstillinger**

Chefen for Vej, Ejendom og Affald indstiller, at proces
forud for valg af linjeføring og afholdelse af borgermøde drøftes.

**Behandling**

Teknik- og Miljøudvalget.

**Sagsfremstilling**

Status

Teknik- og Miljøudvalget godkendte den 6. september 2018 et
oplæg til proces for stiforbindelsen til [adresse]. Ved budgetaftalen for
2018-2021 blev der afsat 60% af stiens budgetterede omkostning fordelt med 4,3
mio. kr. i 2018 og 8,0 mio. kr. i 2019. Ved budgetaftalen for 2019-2022 blev
afsat et beløb på 5,404 mio. kr. til dækning af manglende anlægsindtægt på 40%
fra fondsansøgning. Kalundborg Kommune har dog efterfølgende opnået tilsagn om fondsmidler
fra Vejdirektoratets ubrugte midler.

Der er valgt en rådgiver til
projektet. Denne proces har taget længere tid end forventet, samtidig med, at
der er undersøgt flere mulige løsninger for linjeføring og udformning.

Cykelstiforbindelsen forventes med den nuværende tidsplan,
at kunne stå færdig i begyndelsen af 2020.

Borgermøde og proces forud for valg af linjeføring

Administrationen ønsker, at udvalget drøfter processen forud
for valg af linjeføring, herunder hvornår borgermøde ønskes afholdt og hvad der
ønskes drøftet på borgermødet.

Ved detaljeringen af projektet er der undersøgt flere mulige
løsninger for linjeføring og udformning, som får forskellige konsekvenser i
forhold til trafiksikkerhed, trafikbetjening, anlægsøkonomi og behov for
arealerhvervelse.

Det foreslås, at Teknik- og Miljøudvalget er vært ved et
åbent borgermøde i marts for alle interesserede og med personlig invitation til
de lodsejere, som har Henriette Mortensen mod cykelstien. På borgermødet bliver der
mulighed for at præsentere de forskellige løsningsmuligheder, som er i overvejelse,
og høre borgernes input til disse.

Herefter får udvalget mulighed for at vedtage den endelige
linjeføring på et efterfølgende møde udfra de indkomne bemærkninger samt administrationens
anbefaling i forhold til konsekvenser for trafiksikkerhed, trafikbetjening,
anlægsøkonomi og behov for arealerhvervelse

Der kan eventuelt afholdes en temadrøftelse i Teknik- og
Miljøudvalget omkring de forskellige muligheder – enten før eller efter det
afholdte borgermøde. Temadrøftelse kan suppleres med en besigtigelse med Teknik-
og Miljøudvalget inden borgermødet, eventuelt med deltagelse af RUB.

Alternative løsninger

I Bilag 1 vises i oversigtsform, at der er forskellige
mulige løsninger på de enkelte delstrækninger. Rød markering viser det tracé,
som lå til grund for pulje-middel-forslaget.

Alternativerne drejer sig i hovedtræk om, hvorvidt
stiforbindelsen følger Røsnæsvej, med cykelbaner i tæt bebyggelse og
enkeltrettede cykelstier, hvor der er plads (stiplet markering), eller om
stiforbindelsen lægges i eget trace som en dobbeltrettet cykelsti (fuldt
optrukken markering).

På grund af stedlige forhold, kan der være grund til at
skifte mellem de to principper undervejs, selv om dette kræver
krydsningspunkter over vejen, hvis der skiftes mellem enkeltrettet og
dobbeltrettet sti. Eksempelvis kan det være en mulighed at lade stiforbindelsen
løbe ind over golfbanen på dele af strækningen, for at minimere generne ved
anlæg og arealerhvervelse for de ejendomme, som ligger meget tæt på [adresse].

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - [adresse] |